من بعد سبانيا، السفارة الفرنسية فالرباط قررات تنظم رحلات استثنائية لبلادها، جوية وبحرية، بالنسبة لرعاياها اللي حصلو فالمغرب بسبب إغلاق الحدود بين البلدين. وقالت السفارة، فبلاغ ليها على صفحتها ف”فيسبوك”، أن رحلات جوية خاصة لفرنسا غاتكون من مختلف المدن المغربية، لكن بالرخصة اللي كتعطى لكل حالة بوحدها، وفآجال قريبة، من عند السلطات المغربية. وطالبات السفارة باش المعنيين يديرو تيست PCR قبل ما يسافرو ب72 ساعة على الأكثر قبل موعد الطيارة، باعتبارها إجبارية قبل الوصول للحدود الفرنسية. ويمكن الاستفادة من الرحلات من خلال شراء التذاك من عند شركات الطيران ترانسافيا وإير فرونس. وبالنسبة للرحلات البحرية، فتم تخصيص رحلة نهار 10 ابريل فالعشية من ميناء طنجة على “لاميريديونال”، والوصول غيكون لمارساي الاثنين 12 أبريل، لكن خاص المسافرين تكون كتتوفر فيهم الشروط القانونية للسفر وتكون عندهم رخصة من السلطات المغربية. واللي بغا يستفد من هذ الرحلة البحرية ما عليه غير يعمر هذ الاستمارات: 
سفارة فرنسا فالرباط منظمة رحلات جوية وبحرية باش تجيب الفرنسيين اللي حصلو فالمغرب.. وها شروط الاستفادة